Φαμπιάν Κοζέρ

Ο Φαμπιάν Κοζέρ (γαλλικά: Fabien Causeur) (Βρέστη, 16 Ιουνίου 1987), είναι Γάλλος πρώην επαγγελματίας, διεθνής καλαθοσφαιριστής. Με ύψος 1.96 μέτρα, αγωνιζόταν στη θέση του σούτινγκ γκαρντ.  

 Σταδιοδρομία 
Γεννήθηκε στη Βρέστη, της Γαλλίας, ξεκινώντας να παίζει επαγγελματικά από το 2005, στη γαλλική ομάδα Σαιν Τομάς Μπασκέτ Λε Αβρ. Τη σεζόν 2007-08, η ομάδα του κατάφερε να αγωνιστεί στο Eurocup, της επόμενης σεζόν. Τη σεζόν 2009-10 πήρε μεταγραφή στη γαλλική Σολέ Μπάσκετ,Profile at eurobasket.com παραμένοντας εκεί έως και το 2012. Την επόμενη σεζόν πήρε μεταγραφή στην Μπασκόνια, όπου παρέμεινε έως και το 2016. Τη σεζόν 2015-16 είχε 10.3 πόντους, 3.1 ριμπάουντ και 2 ασίστ ανά ματς στην Ευρωλίγκα.

Τη σεζόν 2016-17, αγωνίστηκε στην Μπρόζε Μπάμπεργκ. Μέτρησε 11.9 πόντους, 4.3 ριμπάουντ, 2.8 ριμπάουντ, ενώ κατέκτησε και το βραβείο του MVP στη σειρά των τελικών του γερμανικού πρωταθλήματος με την Ουλμ κατακτώντας παράλληλα το Πρωτάθλημα Γερμανίας. Στην Ευρωλίγκα είχε 9.9 πόντους, 3.2 ριμπάουντ, 2.2 ασίστ ανά παιχνίδι. 

Στις 25 Ιουλίου του 2017, συμφώνησε με την Ρεάλ Μαδρίτης. Τη σεζόν 2017-18, κατέκτησε την Ευρωλίγκα, νικώντας στον τελικό την Φενέρμπαχτσε 85-80, με τον ίδιο να έχει 17 πόντους (1/3 δίποντα, 3/3 τρίποντα, 6/8 βολές) σε 24:23′. Σε 36 αγώνες στην Ευρωλίγκα μέτρησε 6.9 πόντους, 1,9 ασίστ και 1.6 ασίστ κατά μέσο όρο. Επίσης κατέκτησε και το Πρωτάθλημα Ισπανίας. Μάλιστα στις 15 Ιουνίου 2019, έφτασε τις τις 200 συνολικά συμμετοχές στην διοργάνωση. Στις 3 Ιουλίου 2019, ανανέωσε το συμβόλαιό του με την ομάδα, μέχρι το 2022. Στις 22 Σεπτεμβρίου 2019, κατέκτησε το ισπανικό Σούπερ Καπ. Στις 13 Σεπτεμβρίου 2020, κατέκτησε το τρίτο Σούπερ Καπ της καριέρας του. Στις 12 Σεπτεμβρίου 2021, κατέκτησε ξανά το Σούπερ Καπ Ισπανίας, αφού η Ρεάλ κέρδισε στον τελικό την Μπαρτσελόνα 88-83. Στις 19 Μαΐου 2022, στον ημιτελικό του Final Four κόντρα στην Μπαρτσελόνα είχε 18 πόντους (5/10 δίποντα, 1/2 τρίποντα, 5/5 βολές), 2 ασίστ, 1 ριμπάουντ, 3 κλεψίματα και 18 PIR, βοηθώντας την Ρεάλ να προκριθεί στον τελικό. Συνολικά τη σεζόν 2021-22 στην Ευρωλίγκα κατέγραψε 7.7 πόντους, 2 ριμπάουντ, 1.7 ασίστ 28 συμμετοχές. Στις 19 Ιουνίου 2022, κατέκτησε το Πρωτάθλημα Ισπανίας για τρίτη φορά στην καριέρα του, αφού η Ρεάλ κέρδισε στη σειρά των τελικών την Μπαρτσελόνα με 3-1. Ο ίδιος στον αγώνα τίτλου είχε 17 πόντους και 3 ριμπάουντ. Στις 7 Ιουλίου 2022, ανανέωσε το συμβόλαιό του μέχρι το 2024. Στις 25 Σεπτεμβρίου 2022, κατέκτησε το πέμπτο Σούπερ Καπ Ισπανίας στην καριέρα του, αφού η Ρεάλ κέρδισε στον τελικό την Μπαρτσελόνα 89-83. Στις 21 Μαΐου 2023, η Ρεάλ νίκησε στον τελικό της Ευρωλίγκα τον Ολυμπιακό 79-78 και έτσι ο ίδιος κατέκτησε την δεύτερη Ευρωλίγκα της καριέρας του. Ο ίδιος στον τελικό ξεχώρισε έχοντας 11 πόντους με 3/5 τρίποντα. Τη σεζόν 2022-23 στην Ευρωλίγκα μέτρησε 4 πόντους, 1.2 ασίστ και 1.1 ριμπάουντ σε 29 αγώνες. Στις 17 Σεπτεμβρίου 2023 κόντρα στην Μάλαγα, κατέκτησε το Σούπερ Καπ Ισπανίας, νικώντας στον τελικό 88-81. Στις 18 Φεβρουαρίου 2024, κατέκτησε για δεύτερη φορά το Κύπελλο Ισπανίας, αφού η Ρεάλ κέρδισε στον τελικό την Μπαρτσελόνα 96-85. Στις 12 Ιουνίου 2024, κατέκτησε για τέταρτη φορά στην καριέρα του το ισπανικό πρωτάθλημα, αφού η Ρεάλ νίκησε στη σειρά των τελικών τη Μούρθια 3-0. Την αγωνιστική περίοδο 2023-24, αγωνίστηκε σε 32 παιχνίδια στην Ευρωλίγκα μετρώντας 5.1 πόντους, 1.3 ασίστ και 1.1 ασίστ κατά μέσο όρο. Στις 23 Ιουλίου 2024, η ισπανική ομάδα να ανακοινώνει την αποχώρηση του παίκτη από την ομάδα μετά από επτά χρόνια.

Στις 24 Ιουλίου 2024, ανακοινώθηκε η συμφωνία του με την ιταλική Αρμάνι Μιλάνο. Στις 22 Σεπτεμβρίου 2024, κατέκτησε το Σούπερ Καπ Ιταλίας, αφού η Μιλάνο νίκησε στον τελικό την Βίρτους Μπολόνια με 98-96 στην παράταση. Τη σεζόν 2024-25, σημείωσε 8.3 πόντους, 2.8 ριμπάουντ και 1.7 ασίστ σε 22 συμμετοχές στην Ευρωλίγκα, μένοντας στο παρκέ για σχεδόν 21 λεπτά ανά ματς. Στις 29 Ιουλίου 2025, αποτέλεσε παρελθόν για την ιταλική ομάδα.

Στις 13 Ιανουαρίου 2026, ανακοίνωσε την απόσυρσή του από την ενεργό δράση ύστερα από 20 σεζόν στα παρκέ, σε ηλικία 38 ετών.

 Εθνική ομάδα 
Το 2007, ο Κοζέρ, έκανε και το ντεμπούτο του με τη Εθνική Γαλλίας, στο  Ευρωπαϊκό πρωτάθλημα καλαθοσφαίρισης νέων ανδρών. Το 2010, έπαιξε και με την Εθνική Γαλλίας ανδρών, αφού συμπεριλήφθηκε στη λίστα της ομάδας, για το Παγκόσμιο Πρωτάθλημα Καλαθοσφαίρισης Ανδρών 2010. Επίσης, έπαιξε και στους Ολυμπιακούς Αγώνες του 2012.Fabien CAUSEUR (FRA).

 Παραπομπές 

 Εξωτερικοί σύνδεσμοι 
 Fabien Causeur at acb.com 
 Fabien Causeur at draftexpress.com
 Fabien Causeur at eurobasket.com
 Fabien Causeur at euroleague.net
 Fabien Causeur  at fiba.com (game center)
 Fabien Causeur at fiba.com (archive)


Κατηγορία:Γάλλοι καλαθοσφαιριστές
Κατηγορία:Πόιντ γκαρντ
Κατηγορία:Σούτινγκ γκαρντ
Κατηγορία:Καλαθοσφαιριστές Εθνικής Γαλλίας
Κατηγορία:Καλαθοσφαιριστές ΜΛΑ Σαιν Τομάς
Κατηγορία:Καλαθοσφαιριστές Σολέ Μπασκέτ
Κατηγορία:Καλαθοσφαιριστές Σάσκι Μπασκόνια
Κατηγορία:Καλαθοσφαιριστές Μπρόζε Μπάσκετς
Κατηγορία:Καλαθοσφαιριστές Ρεάλ Μαδρίτης
Κατηγορία:Καλαθοσφαιριστές Ολίμπια Μιλάνου
Κατηγορία:Καλαθοσφαιριστές Πρωταθλήματος Ισπανίας
Κατηγορία:Καλαθοσφαιριστές ισπανικών συλλόγων
Κατηγορία:Καλαθοσφαιριστές Πρωταθλήματος Γερμανίας
Κατηγορία:Καλαθοσφαιριστές γερμανικών συλλόγων
Κατηγορία:Καλαθοσφαιριστές Παγκοσμίου Πρωταθλήματος 2010
Κατηγορία:Καλαθοσφαιριστές στους Θερινούς Ολυμπιακούς Αγώνες 2012